Document ID: 32006R1587

KOMMISSIONENS FORORDNING (EF) Nr. 1587/2006
af 23. oktober 2006
om ændring af Rådets forordning (EF) nr. 765/2006 om indførelse af restriktive foranstaltninger over for præsident Lukashenko og visse embedsmænd i Belarus
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 765/2006 af 18. maj 2006 om visse restriktive foranstaltninger over for præsident Lukashenko og visse embedsmænd i Belarus (1), særlig artikel 8, litra a), og
ud fra følgende betragtninger:
(1)
I overensstemmelse med forordning (EF) nr. 765/2006 indfryses alle pengemidler og økonomiske ressourcer, som tilhører, ejes, besiddes eller kontrolleres af præsident Lukashenko og visse andre embedsmænd i Belarus, som er ansvarlige for krænkelserne af internationale valgstandarder ved præsidentvalget den 19. marts 2006 og overgrebene på civilsamfundet og den demokratiske opposition, samt de fysiske og juridiske personer, enheder og organer, som er knyttet til dem, jf. listen i bilag I til nævnte forordning.
(2)
Ved Rådets afgørelse 2006/718/FUSP (2) ændredes bilag IV til fælles holdning 2006/276/FUSP (3), som indeholder listen over fysiske og juridiske personer, enheder og organer, hvis pengemidler og økonomiske ressourcer ifølge den fælles holdning skal indefryses. Bilag I bør derfor ændres i overensstemmelse hermed.
(3)
For at sikre, at de i denne forordning fastsatte foranstaltninger er effektive, skal denne forordning træde i kraft øjeblikkeligt -
UDSTEDT FØLGENDE FORORDNING:
Artikel 1
Bilag I til forordning (EF) nr. 765/2006 ændres som anført i bilaget til denne forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. oktober 2006.

Labels: 11
5
10
18
15